नएनवेले कमलनाथ को छिंदवाड़ा के लोगों ने हाथोंहाथ लिया, जिस की एक वजह इस प्रकार का प्रचार भी था कि राजीव और संजय गांधी के बाद वे इंदिरा गांधी के तीसरे बेटे हैं. इस इलाके के लोगों की नेहरूगांधी परिवार के प्रति भक्ति का अंदाजा इसी बात से लगाया जा सकता है कि 1980 से पहले भी कांग्रेस यहां से कभी हारी नहीं थी. गार्गी शंकर मिश्र 1961 से लगातार छिंदवाड़ा सीट से जीतते रहे थे. 34 साल की उम्र में पहला लोकसभा चुनाव जीते कमलनाथ दरअसल संजय गांधी के खास नजदीकी दोस्तों में से एक थे. वे दून स्कूल में संजय गांधी के सहपाठी थे. स्कूली पढ़ाई के बाद भी यह दोस्ताना टूटा नहीं. कमलनाथ भले ही कोलकाता पढ़ने चले गए पर गांधी परिवार से उन का सतत संपर्क बना रहा था.